Παροχή νομικής βοήθειας (ευεργέτημα πενίας)
Ο αιτών θα πρέπει να υποβάλει αίτηση, στην οποία να ζητά την παροχή νομικής βοήθειας και την εκπροσώπησή του σε δικαστήριο.
Κατάθεση από τον αιτούντα (δια ζώσης ή ταχυδρομικά)
Η διαδικασία αφορά σε ευεργέτημα πενίας και η παροχή νομικής βοήθειας απευθύνεται σε πολίτες χαμηλού εισοδήματος.
Οι δικαιούχοι χαμηλού εισοδήματος θα πρέπει να είναι πολίτες κράτους - μέλους της Ευρωπαϊκής Ένωσης ή πολίτες τρίτου κράτους και ανιθαγενείς, εφόσον έχουν νομίμως κατοικία ή συνήθη διαμονή στην Ένωση.
Η διαδικασία αφορά στη νομική αρωγή σε πολίτες χαμηλού εισοδήματος για την εκπροσώπησή τους ενώπιον δικαστηρίου. Το Υπουργείο Δικαιοσύνης, ως Κεντρική Αρχή, συνεργάζεται με τις αντίστοιχες Αρχές του εξωτερικού και αποστέλλει ή παραλαμβάνει από αυτές αιτήσεις για την παροχή νομικής βοήθειας σε πολίτες των 27 κρατών - μελών της Ε.Ε. και πολίτες των συμβαλλομένων κρατών στην Ευρωπαϊκή Σύμβαση του Στρασβούργου του 1977 για τη Διαβίβαση των Αιτήσεων Δικαστικής Συνδρομής. Το περιεχόμενο της νομικής βοήθειας ορίζεται στο άρθρο 9 του ν. 3226/2004 για την παροχή νομικής βοήθειας σε πολίτες χαμηλού εισοδήματος και άλλες διατάξεις. Η αίτηση από ενδιαφερόμενο θα πρέπει να υποβάλλεται τουλάχιστον δεκαπέντε (15) ημέρες πριν από τη δίκη ή την πράξη για την οποία ζητείται η παροχή νομικής βοήθειας.
Αντίγραφο φορολογικής δήλωσης ή βεβαίωση του εφόρου ότι δεν υποχρεούται σε υποβολή δήλωσης.
Αποδεικτικά κατοικίας ή διαμονής, εάν πρόκειται για πολίτη τρίτου κράτους.
Αποδεικτικά οικονομικής κατάστασης του αιτούντα, ιδίως αντίγραφο φορολογικής δήλωσης.
Πολίτες χαμηλού εισοδήματος είναι όσοι έχουν ετήσιο οικογενειακό εισόδημα που δεν υπερβαίνει τα δύο τρίτα των κατώτατων ετήσιων ατομικών αποδοχών που προβλέπει η Εθνική Γενική Συλλογική Σύμβαση Εργασίας. Σε περίπτωση ενδοοικογενειακής διαφοράς ή διένεξης δεν λαμβάνεται υπόψη το εισόδημα εκείνου με τον οποίο υπάρχει η διένεξη.
Περί της Ευρωπαϊκής Σύμβασης του Στρασβούργου έτους 1977 για τη Διαβίβαση των Αιτήσεων Δικαστικής Συνδρομής.
Οδηγία 2002/8/ΕΚ του Συμβουλίου για βελτίωση της πρόσβασης στη δικαιοσύνη επί διασυνοριακών διαφορών μέσω της θέσπισης στοιχειωδών κοινών κανόνων σχετικά με το ευεργέτημα πενίας στις διαφορές αυτές.
Παροχή νομικής βοήθειας σε πολίτες χαμηλού εισοδήματος και άλλες διατάξεις.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Το Υπουργείο Δικαιοσύνης, ως αρμόδια Κεντρική Αρχή (ΚΑ), παραλαμβάνει αιτήσεις προσώπων που έχουν την κατοικία ή τη συνήθη διαμονή τους στην Ελλάδα για την παροχή νομικής βοήθειας από άλλο κράτος- μέλος της Ευρωπαϊκής Ένωσης. Στη συνέχεια ο αρμόδιος υπάλληλος διασφαλίζει ότι η αίτηση, δεόντως συμπληρωμένη, συνοδεύεται από τα δικαιολογητικά, που αναφέρονται στην αίτηση και παρέχει δίχως δαπάνη του αιτούντος, εφόσον ζητηθεί, την απαραίτητη μετάφραση των δικαιολογητικών εγγράφων.
Το Υπουργείο Δικαιοσύνης, ως αρμόδια Κεντρική Αρχή (ΚΑ), διαβιβάζει την αίτηση, δεόντως συμπληρωμένη και με μεταφρασμένα τα δικαιολογητικά έγγραφα, στην ΚΑ του αλλοδαπού κράτους. Εάν, εντός εύλογου διαστήματος, δεν λάβει από την ΚΑ του εξωτερικού ενημέρωση για την πορεία της αίτησης, πραγματοποιεί σχετική υπόμνηση.
Το Υπουργείο Δικαιοσύνης, ως αρμόδια Κεντρική Αρχή (ΚΑ), παραλαμβάνει από τις αντίστοιχες αρχές του εξωτερικού αιτήσεις για την παροχή νομικής βοήθειας προσώπων που έχουν την κατοικία ή τη συνήθη διαμονή τους σε άλλο κράτος- μέλος της Ευρωπαϊκής Ένωσης. Στη συνέχεια διασφαλίζει ότι η αίτηση, δεόντως συμπληρωμένη, συνοδεύεται από τα απαραίτητα δικαιολογητικά, που έχουν αναφερθεί και ενδεχομένως ζητά, εφόσον κριθεί απαραίτητο, μετάφραση των δικαιολογητικών εγγράφων ή συμπληρωματικά έγγραφα.
Το Υπουργείο Δικαιοσύνης, ως Κεντρική Αρχή (ΚΑ), κατόπιν ελέγχου της αίτησης και των συνημμένων δικαιολογητικών, υποβάλλει 15 μέρες τουλάχιστον πριν από τη δίκη ή την πράξη για την οποία ζητείται η παροχή νομικής βοήθειας, την αίτηση στα κατά τόπο Πρωτοδικεία, για την εξέταση αυτής.
Το Υπουργείο Δικαιοσύνης, μόλις λάβει την αιτιολογημένη αποδοχή ή απόρριψη της αίτησης από το αρμόδιο Πρωτοδικείο, ενημερώνει την Κεντρική Αρχή του εξωτερικού σχετικά.
Παραλαβή αίτησης από αιτούντα και έλεγχος
Διαβίβαση αίτησης σε Κεντρική Αρχή του εξωτερικού
Παραλαβή και έλεγχος αίτησης από Κεντρική Αρχή του εξωτερικού
Ενημέρωση Κεντρικής Αρχής του εξωτερικού για την έκβαση της αίτησης
Δικτυακός τόπος ευρωπαϊκής ηλεκτρονικής δικαιοσύνης